Video: Dans die naweek in saam met dié petroljoggies‘n Skermskoot uit die video ŉ Video, waarin ŉ groep petroljoggies van ŉ Engen-vulstasie in Kaapstad voor verbaasde motoriste hul beste danspassies uitvoer, word wyd op sosiale media gedeel. Die sogenaamde “flash mob”, ŉ openbare byeenkoms waar mense in groepe op ŉ ongewone of skynbaar onvoorbereide manier in die publiek begin dans, is deur die joggies self beplan, berig EWN. In die video dans petroljoggies op die maat van Sipho ‘Hotsix’ Mabuse se liedjie “Burn Out”. Dié dans word die pantsula-dansroetine genoem. Die video van die joggies is al meer as 245 000 keer op YouTube gekyk. ŉ Ander video van ŉ groep mense, wat joggies en lede van die publiek insluit, wat op dieselfde liedjie gedans het, het ook in Julie vanjaar opslae gemaak. https://youtu.be/4ahCPNW_3Mk